Ritratt: minn filmat  Dan tar-ritratt mhu ħadd ħlief il-kantant Glen Vella, rebbieħ tal-ewwel edizzjoni tal-festival Mużika Mużika. Glen illum qed jiċċelebra għeluq it-38 sena tiegħu. Twieled bħal-lum l-14 ta' Mejju tal-1983. Glen, li huwa wieħed mill-kantanti l-aktar segwiti f'Malta, beda l-karriera tiegħu fl-età ta' 13-il sena. Studja l-vuċi kemm fit-teorija kif ukoll fil-prattika. Huwa wkoll għandu ċertifikat tal-Victoria Music and Arts College biex iħarreġ il-vuċi lil kantanti oħra. Aqra wkoll: Glen Vella jirbaħ Mużika Mużika Glen kiseb ħafna għarfien fix-xena lokali wara li għal bosta snin kien kantan resident fi programmi televiżivi bħal Kalamita, Showtime, Sas-Sitta u Sibtijiet Flimkien. Dan minbarra numru kbir ta' musicals li ħa sehem fihom. Illum il-ġurnata huwa wieħed mill-fundaturi tal-Animae Gospel Choir. Is-sena l-oħra Glen kien ippreżenta wkoll il-programm Kaxxa Daqq li xxandar fuq TVM. Bla dubju li wieħed mill-ikbar suċċessi ta' Glen kemm f'Malta u anki barra minn Malta kien fl-2011 meta rrappreżenta 'l pajjiżna fil-Eurovision bi-kanzunetta One Life ta' Paul Giordimaina u Fleur Balzan. Aqra wkoll: Filmat: "Rebħet il-kanzunetta Maltija" – Glen Glen huwa minn Birkirkara u huwa miżżewweġ ma' Sandro Zammit. Nawgurawlu l-isbaħ xewqat f'għeluq sninu.